Poeżiji ta' Fejn dari kont tilmaħ ħamrija, il-lum hemm siment u konkrit. Iġġarrfu l-ħitan tas-sejjieħ u nibtu il-vilel bl-irħam u l-madum u tbiegħed l-agħjat tal-bejjiegħ fl-isqaqien u l-widien. Minn flok kannizzati jitkabbru fuq bjutna dawk l-arbli għoljin kemm saru għorrief il-bnedmin. Iż-żwiemel inbidlu f'karrozzi li jtellqu fuq tarmac sħun, sħun u jsakkru s-sewwieqa bid-demm li jgelgel mill-vini. U ż-żgħażagħ ferħana, daħkana inbidlu f'oħrajn li jgergru li dejjem xewqana, qatt m'huma xebgħana. Fejn dari irħula, l-imħabba, is-sliem, illum hemm l-ibliet hemm il-ġlied.